Un nou record mondial? Sony renunță la un joc video la doar două săptămâni de la lansare
Concord, cel mai recent titlu de la Sony și Firewalk Studios, un hero shooter online lansat cu mari așteptări, a fost delistat și urmează să își închidă complet serverele pe 6 septembrie, la doar două săptămâni după debutul său oficial. Eșecul rapid al jocului marchează unul dintre cele mai mari insuccese din industria gamingului în 2024.